Dýrasta viskísafn heims er yfir 2 milljarða króna virði og tilheyrir víetnamska athafnamanninum Viet Nguyen Dinh Tuan . Þetta staðfesti heimsmetabók Guinness um síðustu mánaðarmót . Safnið samanstendur af einhverjum fágætustu og elstu skosku og japönsku viskíflöskum heimsins , en það telur alls 535 flöskur . Þeirra á meðal má finna nokkur Macallan Fine and Rare sett , meðal annars hið goðsagnakennda Fine and Rare frá 1926 , en aðeins 40 flöskur af Macallan 1926 voru seldar . Viet á þrjár . Hann á einnig eina af aðeins 12 flöskum af elsta Bowmore viskíi sem selt hefur verið , og eina af aðeins 24 flöskum af 1919 Springbank . Viet hefur verið að safna í yfir tvo áratugi , og er hvergi nærri hættur . „ Ég mun ekki selja eina einustu flösku , “ er haft eftir honum í umfjöllun BBC . Safnið geymir hann í sérsmíðaðri viskístofu á heimili sínu .